Trump kap terug na Meryl StreepDonald Trump Foto: AP Photo/John Locher Streep is vereer met die Cecil B DeMille-prys vir haar lewenslange bydrae tot die bedryf en het in haar toespraak passievol gepraat oor Hollywood, buitelanders en die media. Sy het sonder om hom by die naam te noem ook Trump as die verkose president aangespreek. Streep het gesê hoewel talle akteurs vanjaar daarin kon slaag om uitstekende rolle te vertolk, is daar een “vertolking” wat haar tot stilstand geruk het: dié van Trump. “Daar was ŉ oomblik waartydens die persoon wat in die belangrikste stoel in hierdie land sit ŉ gestremde verslaggewer nageaap het. Dit het my hart gebreek en ek kan dit steeds nie uit my kop kry nie, want dit was nie ŉ fliek nie, dit was realiteit.” Streep het verwys na Trump wat die verslaggewer Serge Kovaleski, ŉ man met ŉ siekte wat sy gewrigte aantas, glo nageboots het. Trump het egter later op Twitter teruggekap. Hy het gesê daar word ŉ te groot ophef oor Streep gemaak en dat sy hom gekritiseer het sonder dat sy hom eens persoonlik ken. Hy het ook teruggekap na die bewerings rakende Kovaleski: Meryl Streep, one of the most over-rated actresses in Hollywood, doesn't know me but attacked last night at the Golden Globes. She is a….. — Donald J. Trump (@realDonaldTrump) January 9, 2017 Hillary flunky who lost big. For the 100th time, I never "mocked" a disabled reporter (would never do that) but simply showed him……. — Donald J. Trump (@realDonaldTrump) January 9, 2017 "groveling" when he totally changed a 16 year old story that he had written in order to make me look bad. Just more very dishonest media! — Donald J. Trump (@realDonaldTrump) January 9, 2017 “Gebrek aan respek lei tot disrespek. Geweld blaas geweld aan. Wanneer iemand in ŉ hoë posisie dit gebruik om te boelie, het ons die stryd verloor,” het Streep in haar toespraak gesê. Die media speel ŉ belangrike rol om dié gedrag hok te slaan, het sy bygevoeg.